CELEX: 
Language: sl
Date: 2021-05-31 00:00:00
Title: IZVEDBENA UREDBA KOMISIJE (EU) …/… o določitvi pravil za uporabo Uredbe (ES) št. 1907/2006 v zvezi z vlogami za avtorizacijo in poročili o pregledu za uporabo snovi pri proizvodnji obstoječih nadomestnih delov ter pri popravilu izdelkov in kompleksnih izdelkov, ki se ne izdelujejo več, ter o spremembi Uredbe (ES) št. 340/2008

IZVEDBENA UREDBA KOMISIJE (EU) …/…
            
            
               z dne 31.5.2021
            
            
               o določitvi pravil za uporabo Uredbe (ES) št. 1907/2006 v zvezi z vlogami za avtorizacijo in poročili o pregledu za uporabo snovi pri proizvodnji obstoječih nadomestnih delov ter pri popravilu izdelkov in kompleksnih izdelkov, ki se ne izdelujejo več, ter o spremembi Uredbe (ES) št. 340/2008
            
            
               (Besedilo velja za EGP)
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH) ter o ustanovitvi Evropske agencije za kemikalije in o spremembi Direktive 1999/45/ES ter o razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES
                  1
                ter zlasti člena 74(1) Uredbe, 
            
            
               ob upoštevanju naslednjega:
            
            
               (1)Člen 56(1) Uredbe (ES) št. 1907/2006 določa zahtevo za avtorizacijo za dajanje v promet in uporabo snovi, ki vzbujajo veliko zaskrbljenost, navedenih v Prilogi XIV k navedeni uredbi. Spoštovanje te zahteve v nekaterih primerih pomeni znatno upravno breme za podjetja. Komisija je v svojem sporočilu z naslovom Program ustreznosti in uspešnosti predpisov (REFIT): stanje in obeti“
                  2
                z dne 18. junija 2014 napovedala, da namerava v nekaterih posebnih primerih postopek avtorizacije poenostaviti. Poenostavitev vlog za nadaljnjo uporabo snovi, ki vzbujajo veliko zaskrbljenost, pri proizvodnji obstoječih nadomestnih delov je bila opredeljena kot eden od ukrepov v sporočilu Komisije z naslovom „Splošno poročilo Komisije o izvajanju uredbe REACH in pregledu nekaterih elementov“
                  3
                z dne 5. marca 2018.
            
            
               (2)V sporočilu Komisije z naslovom „Zaprtje zanke – akcijski načrt EU za krožno gospodarstvo“
                  4
                z dne 2. decembra 2015 je opisano, da podaljšanje življenjske dobe izdelkov s popravilom pomaga preprečevati nastajanje odpadkov. V svojih sklepih o navedenem akcijskem načrtu
                  5
                z dne 20. junija 2016 je Svet pozval Komisijo, naj preuči, katere pobude bi bilo mogoče sprejeti na ravni Unije v interesu podaljšanja življenjske dobe izdelkov, zlasti s spodbujanjem razpoložljivosti nadomestnih delov. 
            
            
               (3)Da bi se izognili prezgodnji zastarelosti izdelkov ali kompleksnih izdelkov
                  6
               , ki se ne izdelujejo več po datumu poteka iz Priloge XIV k Uredbi (ES) št. 1907/2006, morajo biti nadomestni deli ter snovi in zmesi, ki so potrebni za popravilo takih izdelkov ali kompleksnih izdelkov, še naprej dostopni na trgu in se uporabljati. Če je bila snov iz Priloge XIV k Uredbi (ES) št. 1907/2006 uporabljena za proizvodnjo takih izdelkov ali kompleksnih izdelkov in če po datumu poteka nadomestnega dela ni mogoče izdelati ali popraviti brez uporabe navedene snovi, bi bilo treba pojasniti zahteve glede vsebine vloge za avtorizacijo in poročila o pregledu avtorizacije za take primere uporabe, da se take vloge za avtorizacijo poenostavijo. 
            
            
               (4)Kar zadeva analizo alternativ iz člena 62(4)(e) Uredbe (ES) št. 1907/2006, bi morala utemeljitev, ki dokazuje, da se izdelek ali kompleksni izdelek po datumu poteka proizvodnje ne izdeluje več, da brez nadomestnega dela ne more delovati tako, kot je bilo predvideno, in da takega nadomestnega dela ni mogoče izdelati brez zadevne snovi ali da izdelka ali kompleksnega izdelka ni mogoče popraviti drugače kot z uporabo zadevne snovi, zadoščati za sklep o pomanjkanju ustreznih alternativ. Ker se bo uporaba zadevne snovi pri proizvodnji takšnih nadomestnih delov ali popravil takšnih izdelkov ali kompleksnih izdelkov postopoma zmanjševala, saj je predvidena uporaba za izdelek, ki se ne izdeluje več, medtem ko bodo stroški nadomestitve za raziskave in razvoj, preizkušanje, razvrstitev in industrializacijo morebitnih alternativ za takšne primere uporabe verjetno visoki glede na pričakovani trend zmanjševanja, se taka določba šteje za upravičeno. 
            
            
               (5)Podobno bi bilo treba utemeljitev, ki dokazuje, da se izdelek ali kompleksni izdelek po datumu poteka proizvodnje ne izdeluje več, da brez nadomestnega dela ne more delovati tako, kot je bilo predvideno, in da takega nadometnega dela ni mogoče izdelati brez zadevne snovi ali da izdelka ali kompleksnega izdelka ni mogoče popraviti drugače kot z uporabo zadevne snovi, šteti za zadostno, da se dokažejo socialno-ekonomske koristi uporabe snovi v socialno-ekonomski analizi iz točke (a) člena 62(5) Uredbe (ES) št. 1907/2006. Nerazpoložljivost nadomestnih delov ali nezmožnost popravila izdelkov ali kompleksnih izdelkov, ki se ne izdelujejo več, brez navedene snovi bi povzročila prezgodnjo zastarelost teh izdelkov ali kompleksnih izdelkov pred koncem njihove življenjske dobe in s tem njihovo prezgodnjo odstranitev, kar bi lahko povzročilo visoke stroške za uporabnike, potrošnike ali družbo. Poleg tega se pričakuje zmanjšanje števila primerov uporabe in količin snovi, ki se uporabljajo za take nadomestne dele, kar bo povzročilo zmanjšanje vpliva na zdravje ljudi in okolje, povezanega z izpostavljenostjo ali emisijami uporabljene snovi. Zato je primerno, da vložnik predloži vsebino socialno-ekonomske analize iz točke (a) člena 62(5) Uredbe (ES) št. 1907/2006 v jedrnati obliki. To ne posega v preučitev tveganja, ki ga uporaba snovi predstavlja za zdravje ljudi ali okolje, in v potrebo, da vložnik dokaže, da socialno-ekonomske koristi prevladajo nad tem tveganjem.
            
            
               (6)Pojasnitev vsebine vlog za avtorizacijo uporabe snovi pri proizvodnji nadomestnih delov za popravilo ali pri popravilu izdelkov in kompleksnih izdelkov, ki se ne izdelujejo več, bi morala zmanjšati delovno obremenitev Evropske agencije za kemikalije (v nadaljnjem besedilu: Agencija) pri ocenjevanju vlog za avtorizacijo v teh posebnih primerih. Pristojbine, zaračunane za takšne vloge, bi morale biti sorazmerne s pričakovano delovno obremenitvijo Agencije v takšnih primerih in bi se zato morale znižati v primerjavi s pristojbino, zaračunano za vloge za druge primere uporabe. Iz istih razlogov bi bilo treba takse, ki se uporabljajo za pregled avtorizacij, izdanih za navedene primere uporabe, znižati za enak delež.
            
            
               (7)Uredbo Komisije (ES) št. 340/2008
                  7
                bi bilo zato treba ustrezno spremeniti.
            
            
               (8)Ukrepi iz te uredbe so v skladu z mnenjem odbora, ustanovljenega na podlagi člena 133 Uredbe (EU) št. 1907/2006 –
            
            
               SPREJELA NASLEDNJO UREDBO:
            
            
               Člen 1
            
            
               S to uredbo se izvajajo členi 61(1), 62(4)(e) in 62(5)(a) Uredbe (ES) št. 1907/2006 v zvezi z vlogami za avtorizacijo in poročili o pregledu za katerega koli od naslednjih primerov uporabe snovi, samostojno ali v zmesi, iz Priloge XIV k navedeni uredbi: 
            
         
         
            
               (a)proizvodnja nadomestnih delov kot izdelkov ali kompleksnih izdelkov za popravilo izdelkov ali kompleksnih izdelkov, katerih proizvodnja se je končala ali se bo končala pred datumom poteka za navedeno snov iz Priloge XIV, če se je navedena snov uporabljala pri proizvodnji navedenih izdelkov ali kompleksnih izdelkov, ki brez tega nadomestnega dela ne morejo delovati tako, kot je bilo predvideno, in nadomestnega dela ni mogoče izdelati brez navedene snovi („proizvodnja obstoječih nadomestnih delov“);
            
            
               (b)popravilo izdelkov ali kompleksnih izdelkov, katerih proizvodnja se je končala ali se bo končala pred datumom poteka za navedeno snov, določenim v Prilogi XIV, če je bila ta snov uporabljena pri proizvodnji navedenih izdelkov ali kompleksnih izdelkov, ki jih ni mogoče popraviti drugače kot z uporabo te snovi („popravilo izdelkov ali kompleksnih izdelkov, ki se ne izdelujejo več“).
            
            
               Člen 2
            
            
               1.Šteje se, da je vloga za avtorizacijo v skladu s členom 62 Uredbe (ES) št. 1907/2006 za uporabo snovi pri proizvodnji obstoječih nadomestnih delov ali pri popravilu izdelkov ali kompleksnih izdelkov, ki se ne izdelujejo več, skladna s točko (e) člena 62(4) navedene uredbe, če vključuje:
            
            
               (a)opis in analizo funkcije snovi ter
            
            
               (b)utemeljitev, ki dokazuje, da so izpolnjeni pogoji iz točke (a) ali (b) člena 1 te uredbe, kot je ustrezno.
            
            
               2.Šteje se, da je vloga za avtorizacijo v skladu s členom 62 Uredbe (ES) št. 1907/2006 za uporabo snovi pri proizvodnji obstoječih nadomestnih delov ali pri popravilu izdelkov ali kompleksnih izdelkov, ki se ne izdelujejo več, skladna s točko (a) člena 62(5) navedene uredbe, če vključuje:
            
            
               (a)kratek opis vplivov na zdravje ljudi ali okolje v skladu z informacijami iz poročila o kemijski varnosti;
            
            
               (b)kratek opis socialno-ekonomskih koristi primera uporabe, za katerega je bila vložena vloga, vključno z utemeljitvijo, ki dokazuje, da so izpolnjeni pogoji iz točke (a) ali (b) člena 1 te uredbe, kot je ustrezno;
            
            
               (c)sklep, ki temelji na primerjavi tveganj in koristi uporabe snovi, za katero je bila vložena vloga, kot je opisano v točkah (a) in (b) tega odstavka.
            
            
               3.Kadar se vloga za avtorizacijo predloži za uporabo snovi pri proizvodnji obstoječih nadomestnih delov ali pri popravilu izdelkov ali kompleksnih izdelkov, ki se ne izdelujejo več, informacije iz odstavkov 1 in 2 tega člena skupaj s prispevki tretjih strani o morebitnih alternativah, predloženih v skladu s členom 64(2) Uredbe (ES) št. 1907/2006, zadostujejo za oceno socialno-ekonomskih dejavnikov in primernosti alternativ, povezanih z uporabo snovi.
            
            
               4.Odstavki 1, 2 in 3 tega člena se smiselno uporabljajo za pregled poročil, predloženih v skladu s členom 61(1) Uredbe (ES) št. 1907/2006 v zvezi z avtorizacijo, izdano za uporabo snovi pri proizvodnji obstoječih nadomestnih delov ali pri popravilu izdelkov ali kompleksnih izdelkov, ki se ne izdelujejo več.
            
            
               5.Evropska agencija za kemikalije (v nadaljnjem besedilu: Agencija) do [vstaviti datum – 14 dni po datumu začetka veljavnosti] objavi posebne predloge za analizo alternativ in socialno-ekonomsko analizo, ki se uporabljajo v vlogah za avtorizacijo uporabe snovi pri proizvodnji obstoječih nadomestnih delov ali pri popravilu izdelkov ali kompleksnih izdelkov, ki se ne izdelujejo več, ter v poročilih o pregledu v zvezi z avtorizacijo, izdano za take primere uporabe, predloženih v skladu s to uredbo, ki odražajo elemente iz odstavkov 1 in 2.
            
            
               Člen 3
            
            
               Uredba (ES) št. 340/2008 se spremeni:
            
            
               (1)v členu 8(2) se za četrtim pododstavkom doda naslednji pododstavek:
            
            
               „Agencija zaračuna znižano pristojbino, kot je določeno v točki 2 Priloge VI k tej uredbi, za vloge za avtorizacijo uporabe snovi pri proizvodnji obstoječih nadomestnih delov za popravilo izdelkov ali kompleksnih izdelkov, ki se ne izdelujejo več, kot je opisano v točki (a) člena 1 Izvedbene uredbe Komisije …*
                  8+ in pri popravilu izdelkov ali kompleksnih izdelkov, ki se ne izdelujejo več, kot je opisano v točki (b) člena 1 navedene uredbe, predložene v skladu z navedeno izvedbeno uredbo.
            
            
               _______________
            
            
               *
                     Izvedbena uredba Komisije .../... z dne … o ... (UL...).“.
            
            
               (2)v členu 9(2) se za četrtim pododstavkom vstavi naslednji pododstavek: 
            
         
         
            
               „Agencija zaračuna znižano takso, kot je določeno v točki 2 Priloge VII k tej uredbi, za vloge za avtorizacijo uporabe snovi pri proizvodnji obstoječih nadomestnih delov za popravilo izdelkov ali kompleksnih izdelkov, ki se ne izdelujejo več, kot je opisano v točki (a) člena 1 Izvedbene uredbe...+, in pri popravilu izdelkov ali kompleksnih izdelkov, ki se ne izdelujejo več, kot je opisano v točki (b) člena 1 navedene uredbe, predloženih v skladu z navedeno izvedbeno uredbo.“;
            
            
               (3)prilogi VI in VII se nadomestita z besedilom iz Priloge k tej uredbi.
            
            
               Člen 4
            
            
               Ta uredba začne veljati dvajseti dan po objavi v Uradnem listu Evropske unije.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju, 31.5.2021
            
            
               
                     Za Komisijo
               
               
                     Predsednica
                     Ursula VON DER LEYEN
               
            
         
         
            
                  
                     (1)
                  
                        UL L 396, 30.12.2006, str. 1. 
               
               
                  
                     (2)
                  
                        COM(2014) 368 final.
               
               
                  
                     (3)
                  
                        COM(2018) 116 final.
               
               
                  
                     (4)
                  
                        COM(2015) 614 final.
               
               
                  
                     (5)
                  
                        Zaprtje zanke – akcijski načrt EU za krožno gospodarstvo – sklepi Sveta z dne 20. junija 2016, ST 10518 2016 INIT.
               
               
                  
                     (6)
                  
                        „Kompleksni proizvodi“, kot so opisani v sodbi Sodišča z dne 10. septembra 2015, Fédération des entreprises du commerce et de la distribution (FCD) in Fédération des magasins de bricolage et de l’aménagement de la maison (FMB), C106/14 , ECLI:EU:C:2015:576, točke 48–54.
               
               
                  
                     (7)
                  
                        Uredba Komisije (ES) št. 340/2008 z dne 16. aprila 2008 o pristojbinah in taksah, plačljivih Evropski agenciji za kemikalije na podlagi Uredbe (ES) št. 1907/2006 Evropskega parlamenta in Sveta o registraciji, evalvaciji, avtorizaciji in omejevanju kemikalij (REACH) (UL L 107, 17.4.2008, str. 6).
               
               
                  
                     (8)
                  + 
                        UL – vstaviti številko te izvedbene uredbe v besedilo ter številko, datum, naslov in sklic na UL te izvedbene uredbe v opombo.
               
            
      
    ---documentbreak--- 
      
         
         
            
               PRILOGA
            
            
               „PRILOGA VI
            
            
                
               Pristojbine za vloge za avtorizacijo po členu 62 Uredbe (ES) št. 1907/2006
            
            
               1.
                     Pristojbine za vloge za avtorizacijo 
            
            
               Tabela 1
            
            
               Standardne pristojbine
            
            
                     
                        Osnovna pristojbina
                     
                  
                  
                     
                        54 100 EUR
                     
                  
               
                     
                        Dodatna pristojbina za vsako snov
                     
                  
                  
                     
                        10 820 EUR
                     
                  
               
                     
                        Dodatna pristojbina za vsako uporabo 
                     
                  
                  
                     
                        48 690 EUR 
                     
                  
               
               Tabela 2
            
            
               Znižane pristojbine za srednja podjetja
            
            
                     
                        Osnovna pristojbina 
                     
                  
                  
                     
                        40 575 EUR
                     
                  
               
                     
                        Dodatna pristojbina za vsako snov 
                     
                  
                  
                     
                        8 115 EUR
                     
                  
               
                     
                        Dodatna pristojbina za vsako uporabo
                     
                  
                  
                     
                        36 518 EUR 
                     
                  
               
               Tabela 3
            
            
               Znižane pristojbine za mala podjetja
            
            
                     
                        Osnovna pristojbina 
                     
                  
                  
                     
                        24 345 EUR
                     
                  
               
                     
                        Dodatna pristojbina za vsako snov
                     
                  
                  
                     
                        4 869 EUR
                     
                  
               
                     
                        Dodatna pristojbina za vsako uporabo 
                     
                  
                  
                     
                        21 911 EUR 
                     
                  
               
            
            
            
               Tabela 4
            
            
               Znižane pristojbine za mikropodjetja
            
            
                     
                        Osnovna pristojbina
                     
                  
                  
                     
                        5 410 EUR
                     
                  
               
                     
                        Dodatna pristojbina za vsako snov
                     
                  
                  
                     
                        1 082 EUR
                     
                  
               
                     
                        Dodatna pristojbina za vsako uporabo 
                     
                  
                  
                     
                        4 869 EUR
                     
                  
               
         
            
            
               2.
                     Pristojbine za vloge za avtorizacijo uporabe snovi pri proizvodnji obstoječih nadomestnih delov ali pri popravilu izdelkov, ki se ne izdelujejo več, ali kompleksnih izdelkov, kot je navedeno v petem pododstavku člena 8(2)
            
            
               Tabela 1
            
            
               Standardne pristojbine
            
            
                     
                        Osnovna pristojbina
                     
                  
                  
                     
                        27 050 EUR
                     
                  
               
                     
                        Dodatna pristojbina za vsako snov
                     
                  
                  
                     
                        5 410 EUR
                     
                  
               
                     
                        Dodatna pristojbina za vsako uporabo 
                     
                  
                  
                     
                        24 345 EUR 
                     
                  
               
               Tabela 2
            
            
               Znižane pristojbine za srednja podjetja
            
            
                     
                        Osnovna pristojbina 
                     
                  
                  
                     
                        20 287 EUR
                     
                  
               
                     
                        Dodatna pristojbina za vsako snov 
                     
                  
                  
                     
                        4 057 EUR
                     
                  
               
                     
                        Dodatna pristojbina za vsako uporabo
                     
                  
                  
                     
                        18 259 EUR
                     
                  
               
               Tabela 3
            
            
               Znižane pristojbine za mala podjetja
            
            
                     
                        Osnovna pristojbina 
                     
                  
                  
                     
                        12 172 EUR
                     
                  
               
                     
                        Dodatna pristojbina za vsako snov
                     
                  
                  
                     
                        2 434 EUR
                     
                  
               
                     
                        Dodatna pristojbina za vsako uporabo 
                     
                  
                  
                     
                        10 955 EUR
                     
                  
               
            
               Tabela 4
            
            
               Znižane pristojbine za mikropodjetja
            
            
                     
                        Osnovna pristojbina
                     
                  
                  
                     
                        2 705 EUR
                     
                  
               
                     
                        Dodatna pristojbina za vsako snov
                     
                  
                  
                     
                        541 EUR
                     
                  
               
                     
                        Dodatna pristojbina za vsako uporabo 
                     
                  
                  
                     
                        2 434 EUR
                     
                  
               
            
               
            
            
               PRILOGA VII
            
            
                
               Takse za preverjanje avtorizacij po členu 61 Uredbe (ES) št. 1907/2006
            
         
         
            
               1.
                     Takse za preverjanje avtorizacije 
            
            
               Tabela 1
            
            
               Standardne takse
            
            
                     
                        Osnovna taksa
                     
                  
                  
                     
                        54 100 EUR
                     
                  
               
                     
                        Dodatna taksa za vsako snov
                     
                  
                  
                     
                        10 820 EUR
                     
                  
               
                     
                        Dodatna taksa za vsako uporabo 
                     
                  
                  
                     
                        48 690 EUR 
                     
                  
               
               Tabela 2
            
            
               Znižane takse za srednja podjetja
            
            
                     
                        Osnovna taksa 
                     
                  
                  
                     
                        40 575 EUR
                     
                  
               
                     
                        Dodatna taksa za vsako snov 
                     
                  
                  
                     
                        8 115 EUR
                     
                  
               
                     
                        Dodatna taksa za vsako uporabo
                     
                  
                  
                     
                        36 518 EUR 
                     
                  
               
               Tabela 3
            
            
               Znižane takse za mala podjetja
            
            
                     
                        Osnovna taksa 
                     
                  
                  
                     
                        24 345 EUR
                     
                  
               
                     
                        Dodatna taksa za vsako snov
                     
                  
                  
                     
                        4 869 EUR
                     
                  
               
                     
                        Dodatna taksa za vsako uporabo 
                     
                  
                  
                     
                        21 911 EUR 
                     
                  
               
            
               Tabela 4
            
            
               Znižane takse za mikropodjetja
            
            
                     
                        Osnovna taksa
                     
                  
                  
                     
                        5 410 EUR
                     
                  
               
                     
                        Dodatna taksa za vsako snov
                     
                  
                  
                     
                        1 082 EUR
                     
                  
               
                     
                        Dodatna taksa za vsako uporabo 
                     
                  
                  
                     
                        4 869 EUR
                     
                  
               
            
               2.
                     Takse za preverjanje avtorizacije, podeljene za uporabo snovi pri proizvodnji obstoječih nadomestnih delov ali pri popravilu izdelkov, ki se ne izdelujejo več, ali kompleksnih izdelkov, kot je navedeno v petem pododstavku člena 9(2) 
            
            
            
               Tabela 1
            
            
               Standardne takse
            
            
                     
                        Osnovna taksa
                     
                  
                  
                     
                        27 050 EUR
                     
                  
               
                     
                        Dodatna taksa za vsako snov
                     
                  
                  
                     
                        5 410 EUR
                     
                  
               
                     
                        Dodatna taksa za vsako uporabo 
                     
                  
                  
                     
                        24 345 EUR
                     
                  
               
         
            
               Tabela 2
            
            
               Znižane takse za srednja podjetja
            
            
                     
                        Osnovna taksa 
                     
                  
                  
                     
                        20 287 EUR
                     
                  
               
                     
                        Dodatna taksa za vsako snov 
                     
                  
                  
                     
                        4 057 EUR
                     
                  
               
                     
                        Dodatna taksa za vsako uporabo
                     
                  
                  
                     
                        18 259 EUR
                     
                  
               
               Tabela 3
            
            
               Znižane takse za mala podjetja
            
            
                     
                        Osnovna taksa 
                     
                  
                  
                     
                        12 172 EUR
                     
                  
               
                     
                        Dodatna taksa za vsako snov
                     
                  
                  
                     
                        2 434 EUR
                     
                  
               
                     
                        Dodatna taksa za vsako uporabo 
                     
                  
                  
                     
                        10 955 EUR
                     
                  
               
               Tabela 4
            
            
               Znižane takse za mikropodjetja
            
            
                     
                        Osnovna taksa
                     
                  
                  
                     
                        2 705 EUR
                     
                  
               
                     
                        Dodatna taksa za vsako snov
                     
                  
                  
                     
                        541 EUR
                     
                  
               
                     
                        Dodatna taksa za vsako uporabo 
                     
                  
                  
                     
                        2 434 EUR
                     
                  
               
               “